བོད་མིའི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་དེ་རིང་ཡོ་རོབ་རྒྱལ་ཁབ་སུད་ཌེན་གྱི་མལ་མོ་གཙུག་ལག་སློབ་གཉེར་ཁང་དུ་ཆོས་ལུགས་ལ་མ་བརྟེན་པའི་བཟང་སྤྱོད་འམ་ཚུལ་སྤྱོད་ཤེས་ཡོན་སློབ་གསོའི་ཐོག་བཀའ་སློབ་བསྩལ་བ་དང་འབྲེལ།འཛམ་གླིང་ནང་ཆོས་ལུགས་དང་ཆབ་སྲིད་ཀྱི་ཐོག་ནས་རྩོད་རྙོག་བྱུང་བ་རྣམས་ཉུང་དུ་གཏང་རྒྱུའི་ཐབས་ལམ་གཙོ་བོ་ཆོས་ལུགས་ལ་མ་བརྟེན་པའི་བཟང་སྤྱོད་རེད་ཅེས་བཀའ་བསྩལ་འདུགམལ་མོ་གཙུག་ལག་སློབ་གཉེར་ཁང་དང་ཚོགས་པ་གཉིས་ཟུང་འབྲེལ་ཐོག་༸གང་ཉིད་མཆོག་གི་བཀའ་སློབ་བསྩལ་རྒྱུའི་མཛད་འཆར་གོ་སྒྲིག་ཞུས་དོན་ལྟར་༸གོང་ས་མཆོག་གིས་ང་ཚོར་ཉིན་རེའི་འཚོ་བའི་ཁྲོད་དཀའ་ངལ་མང་པོ་ཞིག་འཕྲད་བཞིན་པ་དེ་དག་ཡོངས་རྫོགས་འགྲོ་བ་མི་རང་ཉིད་ཀྱིས་བཟོས་པ་ཞིག་ཡིན་པ་དང་།ད་ལྟའི་ཆར་ཁ་ཆེ་ལུང་པ་སི་རི་ཡ་དང་ཨབ་གྷ་ནིས་ཏན་ནང་ཤི་ཡ་དང་སུ་ནི་དབར་གྱི་རྙོག་གྲ་དང་།དེ་བཞིན་བྷར་མའི་ནང་ནང་པ་དང་ཁ་ཆེ་དབར་གྱི་རྙོག་གྲ་སོགས་ཆོས་ལུགས་ཀྱི་མིང་ཐོག་ནས་མི་གསོད་ཁྲག་སྦྱོར་དང་དྲག་པོའི་གཤིས་སྤྱོད་ལས་བྱུང་བའི་དཀའ་ངལ་རྣམས་མིས་བཟོས་པ་ཤ་སྟག་ཡིན་སྐོར་བཀའ་བསྩལ་བ་དང་ཆབས་ཅིགདཀའ་ངལ་དེ་དག་འགོག་ཐབས་སུ་འགྲོ་བ་མིའི་གཞི་རྩའི་རིན་ཐང་དང་ཚུལ་སྤྱོད་ཤེས་ཡོན་གྱི་སློབ་གསོ་གོང་འཕེལ་གཏང་དགོས་གལ་ཡིན་པར་བཀའ་་བསྩལ་འདུག